Diari Oficial de la Generalitat Valenciana


Sumari del DOGV 852, del 23-06-1988 (1988/811482)

ORDRE de 16 de juny de 1988, de la Conselleria d'Agricultura i Pesca, per la qual es fixen els periòdic hàbils de caça i s'estableixen les vedes especials per a la temporada 1988-1989 a la Comunitat Autònoma Valenciana.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/16/(1)/dof/vci/html**

### Dades del document

Número de DOGV
:   852

Data del DOGV
:   23-06-1988

Secció del DOGV
:   DISPOSICIONS GENERALS

Número del document
:   1988/811482


Data del document
:   16-06-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 16 de juny de 1988, de la Conselleria d'Agricultura i Pesca, per la qual es fixen els períodes hàbils de caça i s'estableixen les vedes especials per a la temporada 1988-89 a la Comunitat Valenciana.  
Per tal de complir el que disposa la Llei de Caça, de 4 d'abril de 1970, i el Reglament per a aplicar-la, de 25 de març de 1971, articles 23 i 25, respectivament, cal assenyalar les limitacions i les èpoques hàbils de caça que hauran de regir durant la temporada 1988-89.  
En atenció d'aquests motius, a proposta de la Direcció General de la Producció Agrària, i fent ús de les facultats que tinc atribuïdes,  
ORDENE:  
Article primer. Períodes hàbils.  
1.1. Caça menor, en general: des del dia 12 d'octubre al 6 de gener, en totes les classes de terrenys cinegètics, els dijous, dissabtes, diumenges i festius.  
D'ara endavant s'entendrà per festiu, a l?efecte d'aquesta Ordre, únicament el que ho siga amb caràcter provincial, autonòmic o nacional.  
Queden incloses en aquest grup les espècies següents: conill (Oryctolagus cuniculus), llebre (Lepus europaeus), rabosa (Vulpes vulpes), geneta (Genetta genetta), perdiu roja (Alectoris rufa), guatla (Coturnix coturnix), faisà (Phaisanus colchicus), tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), gaig (Garrulus glandarius), corb (Corvus corax), cornella blanca (Corvus monedula), cornella negra (Corvus corone), blanca (Pica pica), becada (Scolopax rusticola), judia (Vanellus vanellus), estornell (Sturnus vulgaris), estornell negre (Sturnus unicolor), tord (Turdus philomelos), tord burell (Turdus pilaris), tord ala-roig (Turdus iliacus), griva (turdus viscivorus) i merla (Turdus merula).  
1. 2. Ocells aquàtics.  
a) El període de caça serà el següent:  
A Alacant: del 12 d'octubre de 1988 al 5 de febrer de 1989, els dissabtes, diumenges i festius. Excepte als terrenys inclosos al terme municipal de Pego, que es regiran pel període hàbil establert per a la província de València.  
A Castelló: del 12 d'octubre de 1988 al 31 de gener de 1989, els dijous, diumenges i festius. De l?1 al 19 de febrer de 1989, els diumenges i festius.  
A València: del 12 d'octubre de 1988 al 19 de febrer de 1989, els dissabtes, diumenges i festius.  
b) Amb aquest efecte es consideren terrenys d'ocells aquàtics, els següents:  
- Els vedats classificats com a tals.  
- A la província d'Alacant els embassaments, les albuferes, les terres pantanoses i les zones marítimo-terrestres.  
- A la província de Castelló la zona situada a l?est de la carretera nacional 340, des que hi entra fins que n'ix.  
- A la província de València la zona situada a l?est de les carreteres nacionals 340 (Barcelona-València) i 332 (València-Alacant), des entra a la província de València fins a Oliva, i la carretera comarcal 3318 (Oliva-Pego) fins que ix de la província.  
c) La caça d'ocells aquàtiques és permesa des d'una hora abans de l?eixida del sòl fins a una hora després de la posta.  
d) Els titulars dels vedats privats de caça d'ocells aquàtics hauran de programar les tirades organitzades en un calendari que presentaran, perquè l'aproven abans del 15 de setembre de 1988, a les Direccions Territorials corresponents de la Conselleria d?Agricultura i Pesca. El titular del vedat ha de presentar després de cada tirada l?estadística cinegètica per espècies a les Direccions Territorials corresponents de la Conselleria d?Agricultura i Pesca.  
e) Les espècies incloses en aquest grup són les següents: ànec coll-verd (Anas platyrhynchos), ascle (anas strepera), piuló (Anas penelope), cua de jonc (Anas acuta), bragat (A nas clypeata), sivert (Netta rufina), xarxet (Anas crecca), roncadell (Anas querquedula), boix (Aythya ferina), morell capellut (Aythya fuligula), morell de mar (Melanitta nigra), serreta monyuda (Mergus serrator), fotja (Fulica atra), polla d'aigua (Gallinula chloropus), rascló (Rallus aquaticus), bequeruda (Gallinago gallinago), bequet (Lymnocryptes minima), gavina (Larus ridibundus), gavina fosca (Larus fuscus), gavià argentat (Larus argentatus).  
1.3. Caça major.  
1.3.1. Porc senglar (Sus scrofa).  
Província de Castelló: des del 12 d'octubre al 29 de gener, els dijous, dissabtes, diumenges i festius.  
Províncies d'Alacant i València: des del 12 d'octubre al 19 de febrer, ambdós inclosos, els dijous, dissabtes, diumenges i festius.  
1.3.2. Altres espècies de caça major: cérvol (Cervus elaphus), daina (Dama dama), cabra salvatge (Capra pyrenaica) i mufló (Ovis musimon).  
a) Reserves nacional de caça i vedats de caça major: el període hàbil serà el que establesquen els respectius plans d'aprofitament cinegètic.  
b) Restants tipus de terrenys: les Direccions Territorials de la Conselleria d?Agricultura i Pesca hi podran autoritzar la caça d'un sol exemplar per llicència en el període comprés entre el 12 d'octubre i el 19 de febrer, per al cérvol i la daina, i entre el 10 de setembre i el 4 de desembre, per a la cabra salvatge i el mufló.  
1.4. Prórroga del període hàbil per a la caça d'estornells i tords:  
El període hàbil per a la caça de les espècies relacionades al paràgraf següent es prorroga fins al 5 de febrer de 1989, els dijous, dissabtes i diumenges, en totes les classes de terrenys cinegètics.  
A partir del tancament del període hàbil per a la caça menor, dia 6 de gener, sols es podrà caçar des de llocs fixos i amb l'auxili en la recollida de les peces de gossos nugats. Queda prohibit de circular per la forest amb armes desenfundades i gossos solts.  
Les espècies afectades per aquesta pròrroga són les següents: estornell (Sturnus vulgaris), estornell negre (Sturnus unicolor), tord (Turdus philomelos), tord burell (Turdus pilaris), tord ala-roig (Turdus iliacus) i griba (Turdus viscivorus).  
Article segon Altres modalitats de caça.  
2.1. Caça del conill amb gossos i sense armes.  
A més de les normes establertes per a la caça menor en general, es podran caçar conills (Oryctolagus cuniculus) amb l'auxili de gossos i sense armes, des del 15 d'agost a l'11 d'octubre, els dijous, dissabtes, diumenges i festius. El nombre de gossos queda limitat a 2 per caçador o a 6 per grup de caçadors.  
2.2. Caça de perdiu amb reclam.  
a) Període de caça.  
A Alacant:  
Zona alta: del 29 de gener al 12 de març de 1989.  
Aquesta zona comprén els termes municipals següents: Agres, Alcocer de Planes, Alcolecha, Alcoy, Alfafara, Almudaina, Alqueria de Aznar, Balones, Bañeres, Benasau, Benejama, Beniardá, Beniarrés, Benichembla, Benifallim, Benifato, Benilloba, Benillup, Benimantell, Benimarfull, Benimasot, Biar, Bolullaa, Campo de Mirra, Cañada, Castalla, Castell de Castells, Cocentaina, Confrides, Cuatretondeta, Elda, Facheca, Famorca, Gayanes, Gorga, Guadalest, Ibi, Jijona, Lorcha, Millena, Murla, Muro de Alcoy, Onil, Orba, Parcent, Penáguila, Petrer, Planes, Relleu, Salinas, Sax, Sella, Tárbena, Tibi, Tollos, Torremazanas, Vall de Alcalà, Vall de Gallinera, Vall de Laguart i Villena.  
Zona baixa: del 15 de gener al 26 de febrer.  
Aquesta zona comprén la resta dels termes municipals de la província d'Alacant.  
b) L?horari de caça serà des de l'eixida a la posta del sol, prenent les hores de l'eixida i de l'ocàs de l'almanac.  
c) El nombre màxim d'exemplars per caçador i dia serà de 3.  
A Castelló i València:  
El període hàbil serà el comprés entre el 5 de febrer i el 5 de març de 1989, els dijous, dissabtes, diumenges i festius  
2.3. Captura en viu d'ocells fringíl·lids.  
a) El període hàbil serà et comprés entre el 9 de juliol i el 31 d'agost, els dissabtes, diumenges i festius, i del 9 al 31 d'octubre, sense limitació de dies de la setmana.  
b) El nombre màxim d'exemplars autoritzat per caçador i dia és de 10.  
D'acord amb l'article 4.5 de l'Ordre de 15 de juny de 1988 de la Conselleria d?Agricultura i Pesca cal sol·licitar prèviament l'autorització a les Direccions Territorials de la Conselleria d?Agricultura i Pesca.  
2.4. Captura de tords a parany.  
a) El període hàbil serà el comprés entre el 12 d'octubre i el 20 de novembre de 1988, sense limitació de dies de la setmana.  
b) El nombre màxim de captures per parany i dia serà de 50. Els paranys podran comprendre 3 arbres, sense limitació de nombre de llaços, o entre tres i quinze, en aquest cas el nombre de llaços es limitarà a 200.  
D'acord amb el que disposa l'article 4.4 de l'Ordre de 15 de juny de 1988 de la Conselleria d?Agricultura i Pesca cal sol·licitar prèviament l'autorització a les Direccions Territorials de la Conselleria d?Agricultura i Pesca.  
Article tercer  
Els titulars dels vedats privats podran sol·licitar, justificant-ho degudament, a les Direccions Territorials de la Conselleria d?Agricultura i Pesca, abans del dia 1 d'agost, les següents modificacions al que disposa aquesta Ordre.  
a) Canvi dels dies hàbils de caça setmanals, sempre que no supose un augment del nombre total de dies de caça.  
b) Caçar en la veda mitjana, és a dir els dijous, dissabtes, diumenges i festius del període comprés entre el 14 i el 28 d'agost, la guatla, la tórtora, el tudó, la blanca, la cornella i la gralleta, des de llocs fixos i sense gossos, a canvi de retardar la caça del conill amb gossos i sense armes al 4 de setembre. Queda prohibit de transitar fora de les postes amb les armes desenfundades.  
Article quart  
Limitacions i excepcions cinegètiques de caràcter provincial.  
4.1. Alacant.  
a) Queda prohibida la caça de la guatla durant la veda mitjana.  
b) Queda prohibida la caça a l?embassament de la Pedrera.  
4.2. Castelló.  
a) Es prohibeix la caça a la desembocadura del riu Millars, des del pont de Burriana fins a la desembocadura, excepte els tirades de coloms i de guatles degudament autoritzades.  
b) Queda prohibida la caça al Parc Natural de les Illes Columbretes. Hom recorda particularment per a aquesta zona el que disposa l'article 11 de l?Ordre de 15 de juny de 1988 de la Conselleria d?Agricultura i Pesca.  
c) Queda prohibida la caça a l?Estany de Nules.  
4.3. València.  
a) En tota classe de terrenys cinegètics a l'est de les carreteres nacionals 340 (Barcelona-València) i 332 (Valéncia-Alacant), des que entra a la província de València fins a Oliva i de la carretera comarcal 3318 (Oliva-Pego) fins al límit de la província, queda prohibida tota classe de caça durant el període i els dies de veda per als ocells aquàtics.  
b) En tots els termes municipals afectats totalment o parcial pel Parc Natural d l'Albufera, serà d'aplicació el que disposa la Reglamentació especial de caça que aprovarà la Conselleria d?Agricultura i Pesca, després de veure l?informe del Consell Directiu del Parc.  
Mentres tant, la caça en aquesta zona es regeix per aquesta ordre, d'acord amb la normativa de la província.  
c) Queda prohibida la caça a la Llacuna de San Benito al terme municipal d?Ayora.  
d) Queda prohibida la caça a l?Estany de Cullera.  
Article cinqué  
Per a tot el que aquesta Ordre no regula hom s'atindrà al que disposen la Llei de Caça vigent, el seu Reglament i l?Ordre de 15 de juny de 1988 de la Conselleria d?Agricultura i Pesca.  
Article sisé  
La infracció al que disposa aquesta Ordre tindrà la consideració d'infracció administrativa greu segons que disposa l'article 48.1.18 del Reglament de Caça vigent.  
DISPOSICIONS FINALS  
Primera  
La Direcció General de la Producció Agrària de la Conselleria d?Agricultura i Pesca queda facultada perquè dicte totes les resolucions que calguen per al desplegament d'aquesta Ordre.  
Segona  
Aquesta Ordre entrarà en vigor el dia de la publicació al Diari Oficial de la Generatitat Valenciana.  
València, 16 de juny de 1988.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI